2019 -جو ایلین دسامبر آییندا چین-ین ووهان شهرینده آشکارلانان یئنی نوع کرونا ویروسو ایله علاقه‌دار تورکیه-‌ده لازیم‌لی تدبیرلر حیاتا کئچیریلیب.
یئنی نوع کرونا ویروسونون چین‌دن سونرا موختلیف اؤلکه‌لرده آشکارلانماسی ایله تورکیه گئنیش تدبیرلر گؤرن ایلک اؤلکه‌لردن بیری اولا‌راق 14 ژانویه ده "2019-nCoV  خسته‌لره رهبر" بروشورونو نشر ائتدیردی.
21 ژانویه ده سرحدلر و ساحل‌لر ساغ‌لیغی باش ایداره‌سی ایستانبول هاوالیمانین‌دان اؤلکه‌یه هاوا یول‌لاری و یئروستو خیدمت چات‌دیران شیرکت‌لری تدبیرلر گؤرمه‌یه چاغیریب. 22 ژانویه ده ایسه تجروبه‌لی عالیم و آکادمیک‌لرین ایشتیراکی ایله علمی شورانین ییغینجاغی کئچیریلیب. ائله همین گون چین هاوا یول‌لاری‌نین ووهان - ایستانبول سفرلری دایاندیریلیب. 1 فوریه ده چین-‌دکی تورکیه وطنداش‌لاری گؤندریلن حربی طیاره ایله تورکیه-‌یه گتیریلیب. فوریه نین 5-دن اعتباراً چین‌دن بوتون اوچوش لار دایاندیریلیب.
ایران-دا دا ویروسون آشکارلانماسی ایله باغلی ایکی اؤلکه آراسینداکی سرحد قاپی‌لاری فوریه نین 23-دن باغلانیب. همچنین هاوا نقلیاتی محدودلاشدیریلیب. 25 فوریه ده تورکیه وطنداش‌لاری بو اؤلکه‌دن چیخاریلا‌راق آنکارایا گتیریلیب.
تورکیه-‌ده کرونا ویروسو آشکارلانارسا لازیم‌لی عملیات پلانی چرچیوه‌سینده ساغلیق خیدمت‌لری معلوماتلاندیریلیب و حاضر وضعیت یارادیلیب. خسته‌خانا‌لاردا لازیمی تدبیرلر گؤرولوب. معین خسته‌خانا‌لاردا ایزولیاسیون اوتاق‌لاری حاضیرلانیب. آنتی‌ویرال درمان احتیاطی آرتیریلیب. خسته‌لیک‌دن قورونماق اوچون طب ایشچی‌لری ماسکا‌لار، طبی  آوا‌دان‌لیق‌لاری و گئییم‌لرله تجهیز ائدیلیب.
